\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_ **\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**R E P U B L I K A E S H Q I P Ë R I S Ë**

**BASHKIA DURRËS**

**KËSHILLI BASHKIAK**

Durrës, më 16.06.2023

NJOFTIM PËR RENDIN E DITËS

SË MBLEDHJES SË PARË TË KËSHILLIT BASHKIAK DURRËS

Në mbështetje të nenit 48 të Ligjit nr.139, datë 17.12.2015 “Për Vetëqeverisjen Vendore”, i ndryshuar, sekretari i këshillit bashkiak Durrës,

**NJOFTON:**

DITËN E MËRKURË, DATË 21.06.2023, ORA 10:00, KËSHILLI DO TË MBAJË MBLEDHJEN E PARË, NË SALLËN E KËSHILLIT BASHKIAK DURRËS, ME KËTË REND DITE:

|  |  |
| --- | --- |
| \*\*\*\* | **Hapja e mbledhjes nga sekretari i këshillit.** |
| Pika 1. | **Konstituimi i këshillit bashkiak :**   1. Zgjedhja e komisionit të mandateve; 2. Verifikimi i mandateve dhe miratimi i mandateve të anëtarëve të këshillit bashkiak; 3. Betimi i këshilltarëve; 4. Këshilltari që nuk bën betimin dhe nuk nënshkruan fletën me formulën e betimit, konsiderohet se ka dhënë dorëheqjen dhe nuk i jepet mandati. |
| Pika 2. | **Zgjedhja e kryetarit të këshillit bashkiak :**   1. Paraqitja dhe prezantim i shkurtër i kandidatëve; 2. Zgjedhja e komisionit të votimit, si rregull 3 anëtarë; 3. Përgatitja dhe procedurat e votimit; 4. Shpallja e rezultateve të votimit dhe zgjedhja e kryetarit të këshillit bashkiak. |
| Pika 3. | **Zgjedhja e zëvendëskryetarit/rëve të këshillit bashkiak:**   1. Miratimi me votim i numrit të zëvendëskryetarëve të këshillit bashkiak; 2. Propozimi i kandidatëve për zëvendëskryetar duke respektuar ligjin për barazinë gjinore; 3. Paraqitja dhe prezantim i shkurtër i kandidatëve; 4. Përgatitja dhe procedurat e votimit; 5. Shpallja e rezultateve të votimit dhe zgjedhja e zëvendëskryetarit/rëve të këshillit bashkiak. |
| Pika 4. | **Ceremonia e marrjes-dorëzimit të detyrës së kryetarit të bashkisë**.   1. Deklarimi i vlefshmërisë së mandatit të kryetarit të bashkisë; 2. Kryerja e betimit të kryetarit të bashkisë sipas formulës së betimit dhe nënshkrimi i fletës me formulën e betimit. |
| Pika 5. | **Zgjedhja e përfaqësuesëve të këshillit të bashkisë në këshillin e qarkut.** |
| \*\*\*\*\*\* | **Mbyllja e ceremonisë nga kryetari i këshillit.** |

Mbledhja është e hapur.

**SEKRETAR I KËSHILLIT BASHKIAK DURRËS**

**Dorina Milja**